ועדת הכספים, כנסת 16, פרוטוקול מספר , 2005-05-24 12:30

יעקב ליצמן: שלום לכולם, אני מתכבד לפתוח את הישיבה.

יעקב ליצמן: על סדר היום - הצעת חוק הסדרת העיסוק בייעוץ השקעות ובניהול תיקי השקעות

שגית אפיק: הגענו לסעיף 11 – "בסעיף 17 לחוק העיקרי – האמור בו יסומן "(א)", ובו, במקום "בעל רישיון" יבוא "בעל רישיון או מי מטעמו, וכן אדם אחר בעבור בעל הרישיון, במישרין או בעקיפין"; (2) אחרי סעיף קטן (א) יבוא: "(ב) בסעיף זה, "בעל רישיון" – לרבות אדם השולט בבעל רישיון או הנשלט בידו, חברה בשליטה כאמור, דירקטור של בעל רישיון ואדם המועסק על ידי בעל הרישיון".

שגית אפיק: סעיף 17 עוסק באיסור מתן טובות הנאה בקשר עם ייעוץ לעסקה, וכאן מציעים שזה יחול גם לגבי אדם מטעם בעל הרישיון או אדם אחר, או חברה בשליטת האדם האחר.

שגית אפיק: אני ממשיכה בקריאה: "12.

שגית אפיק: בסעיף 18(ג) לחוק העיקרי, בפסקה (3), בסופה יבוא "או באופציה".

שגית אפיק: סעיף 18 עוסק בסיכונים מיוחדים.

שגית אפיק: הוא קובע שעסקה שכרוכה בסיכון מיוחד, יועץ ההשקעות יודיע ללקוח מה הוא הסיכון.

שגית אפיק: כאן מבקשים להוסיף שאופציה תיחשב סיכון מיוחד.

שגית אפיק: אני ממשיכה בקריאה: "13.

שגית אפיק: בסעיף 22 לחוק העיקרי, בפסקה (3), במקום "בבנק או אצל חבר בורסה יבוא "בתאגיד בנקאי, בבנק מחוץ לישראל, אצל חבר בורסה, או אצל מי שרשאי לפי דין במדינה שבה הוא פועל לנהל בעבור לקוח חשבון כספי, חשבון ניירות ערך ונכסים פיננסי".

שגית אפיק: 14.

שגית אפיק: בסעיף 25 לחוק העיקרי – בסעיף קטן (ב), במקום "יועץ השקעות" יבוא "בעל רישיון"; אחרי סעיף קטן (ב) יבוא: "(ג) בעל רישון ישמור רישומים כאמור בסעיף זה לתקופה של שבע שנים.

שגית אפיק: (ד) שר האוצר, בהתייעצות עם הרשות ובאישור ועדת הכספים של הכנסת, רשאי לקבוע את הפרטים שיש לכלול ברישומים כאמור בסעיף זה, וכן את אופן עריכתם, שמירתם ומסירתם ללקוח".

שגית אפיק: סעיף 25 עוסק ברישום פעולות על ידי מנהל תיקים.

שגית אפיק: מבוקש כאן שלא רק יועץ השקעות ינהל רישומים של כל פעולת ייעוץ שנתן ללקוח, אלא שנקבע כאן שאת הרישומים יעשה כל בעל רישיון, וישמור אותם לתקופה של 7 שנים.

שגית אפיק: אני ממשיכה בקריאה: "תיקון סעיף 26 15.

שגית אפיק: בסעיף 26 לחוק העיקרי – בסעיף קטן (א), במקום "ועל חיוב בשל שכר והוצאות" יבוא "ועל חיובו, במישרין או בעקיפין, בשל שכר והוצאות, לרבות בשל תשלום לאדם השולט במנהל התיקים או הנשלט בידו או לחברה בשליטת אדם כאמור"; (בסעיף קטן (ד), בסופו יבוא "ודו"חות נוספים שעל מנהל תיקים להמציא ללקוח, וכן בדבר מקרים שבהם יהיה מנהל תיקים פטור מחובת הדיווח לפי סעיף זה, לגבי פרטים שמקבל הלקוח ממקור אחר, הכל כפי שיקבע שר האוצר כאמור.

שגית אפיק: " 16.

שגית אפיק: בסעיף 27 לחוק העיקרי – אחרי סעיף קטן (ג) יבוא: "(ג1) בעל רישיון ידווח לרשות על כתובת מקום עיסוקו כבעל רישיון ועל כל שינוי בה, בתוך שבעה ימים מהמועד שבו החל לעסוק כבעל רישיון באותה כתובת.

שגית אפיק: (ג2) תאגיד מורשה ותאגיד בנקאי ידווחו לרשות בלא דיחוי, על סיום העסקתו של בעל רישיון שהועסק אצלם.

שגית אפיק: (ג3) תאגיד מורשה ותאגיד בנקאי יגישו לרשות ביום ה-15 בחודשים ינואר, אפריל, יולי ואוקטובר בכל שנה, דין וחשבון שבו יפורטו שמות כל בעלי רישיון שהועסקו אצלם ביום האחרון בחודש שקדם למועד הגשת הדין וחשבון, וכן שמות בעלי רישיון שהעסקתם הסתיימה לאחר מועד הגשת הדין וחשבון הקודם לפי סעיף זה; בדין וחשבון לפי סעיף קטן זה יפורטו בנפרד בעלי רישיון יועץ ובעלי רישיון מנהל תיקים";

נסים דהן: בסעיף ג(1) כשיש חובת דיווח – למה אין חובת דיווח ללקוחות?

נסים דהן: למה לרשות יש חובת דיווח, וללקוחות – אין?

יעקב ליצמן: אני מציע לך לקבל את זה, כי הוא צודק.

משה טרי: אני אגיד לך מדוע אין חובה - משום שהוא ממילא מודיע.

יעקב ליצמן: אז אם אין התנגדות – זה התקבל.

משה טרי: זה הרי האינטרס שלו.

יעקב ליצמן: אם כך, אין ויכוח.

שגית אפיק: אני ממשיכה בקריאה: "(2) אחרי סעיף קטן (ו) יבוא: "(ז) שר האוצר, בהתייעצות עם הרשות ובאישור ועדת הכספים של הכנסת, רשאי לקבוע הוראות לעניין אופן עריכתם, צורתם ומועדי הגשתם של דיווחים לפי סעיף זה, וכן לקבוע פרטים נוספים החשובים ללקוח סביר, שלגביהם ידווח בעל רישיון לרשות בדין וחשבון לפי סעיף זה או בדו"חות אחרים, הכל כפי שיקבע שר האוצר כאמור".

שגית אפיק: 17.

שגית אפיק: בסעיף 30(א) לחוק העיקרי – - " סעיף 30 עוסק בעבירת משמעת - - ברישה, אחרי "בעל רישיון" יבוא "או תאגיד בנקאי"; כלומר, מחילים את כל עבירות המשמעת לא רק על בעל רישיון אלא על גם תאגידים בנקאיים –

יעקב ליצמן: תאגיד בנקאי לא צריך רשיון?

קריאות: - - -

שגית אפיק: אני ממשיכה בקריאה: בפסקה (1), אחרי "סעיפים" יבוא "7(א)(6) או (ג)(5), 8(א)(6) או (ב)(1)" ובסופה יבוא "או התחייבות שניתנה לפי הוראות סעיפים 7(ג)(1) או (2) ו- 8(ב)(2) או (3)"; אחרי פסקה (2) יבוא: "(3) מעסיק בייעוץ השקעות או בניהול תיקים, אדם שאינו בעל רישיון".

שגית אפיק: אדם שאיננו בעל רישיון – זה ייחשב עבירת משמעת.

שגית אפיק: אני ממשיכה בקריאה: "18.

שגית אפיק: בסעיף 31(ב) לחוק העיקרי, במקום "תעביר" יבוא "יעביר יושב ראש הרשות" ואחרי "ליועץ המשפטי לממשלה יבוא "או למי שהוא הסמיכו לכך".

שגית אפיק: זה העברת ראיות לכאורה להעברת משמעת.

שגית אפיק: עד עכשיו הרשות היתה מעבירה את זה ליועץ המשפטי לממשלה.

שגית אפיק: מבקשים פה תיקון טכני, שיושב ראש הרשות יעשה את ההעברה הזו.

נסים דהן: לא צריך להיות משפטן, כדי לדון בעבירת משמעת?

שגית אפיק: היועץ המשפטי לממשלה דן בזה.

נסים דהן: לא, הוא מעביר סמכות.

נסים דהן: הוא לא צריך להעביר סמכות למי שהוא משפטן?

נסים דהן: זה הליך מעין שיפוטי.

שגית אפיק: הסעיף קובע שאם התעורר חשד, יהיה מי שיושב ראש הרשות הסמיכו לכך בכתב, רשאי לחקור כל אדם שיש בידו, לדעתו, מידע על ה - -

יעקב ליצמן: למשל, - - שעל אף שאין לך רישיון עריכת דין - -

שרה קנדלר: אתה רוצה שהיועץ המשפטי לממשלה יצטרך להעביר למישהו שהוא משפטן?

יעקב ליצמן: כן.

נסים דהן: אם ההליך הוא מעין שיפוטי, אני חושב שצריך.

שרה קנדלר: אבל זה לא ההליך.

שרה קנדלר: בוועדת משמעת יושב מי שכשיר להיות שופט.

שרה קנדלר: זה לא ההליך.

שרה קנדלר: זה ההליך שצריך להעביר לפני שזה מגיע לוועדת המשמעת.

שרה קנדלר: יש ליושב ראש הרשות חשדות, הוא מורה לפתוח בחקירה.

שרה קנדלר: יש ראיות שיש עבירה – אז

נסים דהן: מי קובע שיש ראיות?

נסים דהן: - משפטן.

שרה קנדלר: ואז הוא מעביר את זה ליועץ המשפטי, שהוא זה שקובע אם להגיש קובלנה או לא.

שרה קנדלר: היועץ המשפטי לממשלה קובע, או מי שהוא הסמיך לעניין.

שרה קנדלר: רק אחרי כל זה – זה מגיע לוועדת המשמעת.

משה טרי: בשביל להורות על פתיחה בחקירה לא צריך להיות משפטן, עם כל הכבוד.

משה טרי: צריך להיות עם שכל בראש ולראות את העובדות.

משה טרי: זהו.

ליזה חימוביץ: אתה מקבל המלצה על ידי המשפטנים של הרשות .

משה טרי: ודאי, אבל ההחלטה - -

נסים דהן: אני לא מסכים.

נסים דהן: לחקירה – צריך אדם שיש - -

קריאות: -

שגית אפיק: סעיף 35 עוסק בעונשים משמעתיים.

שגית אפיק: אני קוראת: "תיקון סעיף 35 בסעיף 35(א)- ברישה, אחרי "בעל הרישיון" יבוא "על תאגיד בנקאי או על מי שאחראי לעבירה כאמור בסעיף 30(ג)";" – מחילים את העונשים שוועדת משמעת רשאית להטיל, גם על תאגיד בנקאי וגם על מי שאחראי לעבירה בתאגיד, שזה הדירקטור או המנהל הכללי.

שגית אפיק: "בפסקה (5), אחרי "רישיון" יבוא "ולגבי מי שאינו בעל רישיון – פסילה מלקבל רישיון".

שגית אפיק: תיקון סעיף 39 בסעיף 39 לחוק העיקרי – במקום כותרת השוליים יבוא "עונשין" – כותרת השוליים היום היא: "עבירות".

שגית אפיק: בסעיף קטן (א), אחרי "לפי חוק זה" יבוא "וכן תאגיד בנקאי שעסק בניהול תיקים, בניגוד להוראות סעיף 9(א), או שהעסיק בשמו בייעוץ השקעות מי שאינו בעל רישיון יועץ, בניגוד להוראות סעיף 9(ב)"; סעיף קטן (ד)-בטל.

שגית אפיק: "

נסים דהן: יש לי הערה שנוגעת לסעיף הזה - בהמלצות ועדת בכר, זה לא סתם שבדיון הקודם הם אמרו שהחוק הזה הוא בסיס או הכנת התשתית להמלצות ועדת בכר.

נסים דהן: אחת ההמלצות המרכזיות בוועדת בכר היא שיהיה הבדל בין יועץ השקעות לבין משווק.

נסים דהן: משווק יעשה את אותה פעולה, אבל הכל – בעזרת השם.

נסים דהן: קוראים לו "משווק" – מותר לו.

נסים דהן: הוא לא צריך אישור ייעוץ, שום דבר.

נסים דהן: אני חושב שכאשר אנחנו מכינים את התשתיות, הנושא הזה של משווק צריך לבוא גם היום.

נסים דהן: אתם מגישים הצעת חוק טובה, שמטילה זכויות וחובות על יועץ, והאכיפה שלו היא פשוטה : לקרוא לו "משווק".

נסים דהן: אז תשכחו מהחוב שלכם.

משה טרי: אני רוצה להגיד לך: אני מכיר את המטריה הזו.

משה טרי: אני מכיר את המשווק ואת היועץ, את הכל.

משה טרי: בתחומים האלה שאנחנו מדברים בהם, כמעט ואין משווק.

משה טרי: איפה הדברים האלה תופסים?

משה טרי: - בביטוח.

משה טרי: שם יש משמעות למשווק.

משה טרי: בתחום הזה, של ניירות ערך, מי שמשווק זה מי שיועץ.

נסים דהן: - - בכובע של משווק - -

קריאה: - --

משה טרי: מי שהוא יועץ השקעות גם יכול להיות משווק.

משה טרי: מותר לו.

משה טרי: יש לו את הרישיון, חלים עליו - -

נסים דהן: אין רישיון לשיווק.

משה טרי: לא.

משה טרי: אנחנו אומרים שמי שמנהל את התיקים ומי שעוסק בייעוץ השקעות יכול לעסוק גם בשיווק, כי חלים עליו כל הכללים.

משה טרי: אבל לא יכול להיות משווק שלא חלים עליו הכללים האלה שדיברנו עליהם.

משה טרי: אין דבר כזה.

נסים דהן: אני מסכים אתך, אני רק מקווה שזה יהיה ברור בחוק.

משה טרי: זה ברור לחלוטין.

קריאה: זה לא יהיה מחר.

נסים דהן: זה לא יהיה מחר.

קריאה: מחר זה הולך להשתנות.

קריאה: - -סוכני ביטוח.

יעקב ליצמן: מה שיהיה מחר - יהיה מחר.

יעקב ליצמן: מה שיהיה בכר – יהיה בכר.

יעקב ליצמן: כרגע אנחנו לפני כן, ומה שנכנס לכאן לא ייצא מכאן אותו הדבר.

שגית אפיק: אני ממשיכה בקריאה: "תיקון סעיף 41 בסעיף 41 לחוק העיקרי – האמור בו יסומן "(א)", ובו, בסופו יבוא "וכן לקבוע הוראות בדבר הפרשי הצמדה וריבית שישולמו בשל פיגור בתשלום אגרות לפי סעיף זה, ובדבר החלת פקודת המסים (גביה) על גביית אגרות והפרשי הצמדה וריבית כאמור".

שגית אפיק: ; אחרי סעיף קטן (א) יבוא: "(ב) לא שילם בעל רישיון אגרה שהיה עליו לשלמה לפי הוראות סעיף קטן (א), בתוך שנה מהמועד שנקבע לתשלומה לפי הוראות הסעיף הקטן האמור, יותלה רישיונו החל במועד שנקבע לכך לכך בהתראה שנמסרה לו מאת הרשות עד לתשלום האגרה בתוספת הפרשי הצמדה וריבית לפי הוראות אותו סעיף; בעל רישיון שרישיונו הותלה לפי הוראות סעיף קטן זה, יודיע על כך מיד בכתב ללקוחותיו.

נסים דהן: אם יש לו ערעור על גובה האגרה, או על העבודה שהוא שילם או לא – גם מותלה הרשיון?

נסים דהן: אם יש לו ויכוח עם הרשות שטוענת שהוא לא שילם, והוא טוען שהוא שילם?

משה טרי: לא מתלים לו.

נסים דהן: איפה זה כתוב בחוק?

נסים דהן: בינתיים הזמן עבר.

משה טרי: אם הוא בא ואומר לנו, אנחנו לא אטומים.

יעקב ליצמן: על כמה כסף מדובר?

קריאה: זו אגרה של 380 שקל.

נסים דהן: אני אומר שאם אוטומטית מותלה הרשיון, כאשר עובר זמן – ופה זה כתוב כך, אני אומר שזה נכון למקרים שהוא באמת לא שילם, אבל אם יש לו ויכוח עם הרשות, אם הוא חושב שהאגרה שהטילו עליו יותר מדי גבוהה, נניח.

שרה קנדלר: זה קבוע בתקנות.

נסים דהן: אז אולי נתתי דוגמה לא טובה, אבל אני רוצה ליצור מנגנון שכשיש ויכוח בין בעל הרשיון לרשות, לא מתלים לו את הרישיון כעונש.

שרה קנדלר: קודם כל, לא עשינו את זה מיידית.

שרה קנדלר: נתנו לו שנה שלמה.

שרה קנדלר: דבר שני – כתבנו שתהיה התראה.

שרה קנדלר: אז כאשר הוא יקבל התראה.

נסים דהן: -

משה טרי: זה לא הולך ככה.

נסים דהן: אל תגיד לי שזה לא הולך ככה.

נסים דהן: ככה זה הולך.

נסים דהן: -- - צרות שהמדינה הזו עושה לאזרחים שלה.

נסים דהן: תאמין לי.

משה טרי: שתדע – אני לא קובע מיידית שמי שלא שילם – מייד מתלים לו את הרישיון.

משה טרי: גם אין לי סמכות לעשות את זה אני אגיד לך איך זה הולך ברשות.

משה טרי: אני צריך להביא את זה למליאה, והמליאה צריכה לאשר את זה.

משה טרי: אני לא מתלה רישיון ככה כלאחר יד.

נסים דהן: לפי מה שכתוב בחוק – אין לך סמכות, ואם עברה שנה – הרישיון שלו יותלה, אוטומטית.

שגית אפיק: אני ממשיכה בקריאה: "(ג) חידוש רישיון שבוטל או שהותלה לפי חוק זה יותנה בתשלום חובותיו של בעל הרישיון בשל אי תשלום אגרה או בשל אי תשלום הפרשי הצמדה וריבית, שהיה חייב בתשלומם לפי הוראות סעיף קטן (א)".

שגית אפיק: בסעיף 48 לחוק העיקרי – אחרי סעיף קטן (ג) יבוא: "(ג1) הוראות סעיפים קטנים (ב) ו- (ג) יחולו על מי שהגיש בקשה לקבלת רישיון בפטור מבחינות כאמור באותם סעיפים קטנים, עד יום תחילתו של חוק הסדרת העיסוק (תיקון מס' 8), התשס"ה-2004"; סעיף קטן (ה) – בטל".

שגית אפיק: אני אקרא את סעיף קטן (ה): "הרשות מוסמכת לתת רישיון לניהול תיקים או לייעוץ השקעות: מטעמים מיוחדים, למי שאינו ממלא אחר תנאי מהתנאים שבסעיפים קטנים (ב) ו-(ג9 או שבסעיפים 7 ו-8.

שגית אפיק: למי שעסק בניהול תיקים או בייעוץ השקעות מחוץ לישראל אם שוכנע שלאור דיני ניירות הערך הקיימים במדינה שבה עסק כאמור ניתן – כשיר לפי חוק זה".

שגית אפיק: הסעיף הקטן הזה יבוטל, אבל קבענו בהצעת החוק, בסעיף 6 - אפשרות של מתן רישיון במקרים מיוחדים.

שגית אפיק: תחילתו של סעיף 27(ג3) לחוק העיקיר, כנוסחו בסעיף 16(1) לחוק זה, 60 ימים מיום תחילת פרסומו של חוק זה.

שגית אפיק: תחולה והוראות מעבר (א) מי שערב יום תחילתו של חוק זה (בסעיף זה – יום התחילה) עסק בייעוץ השקעות או בניהול תיקי השקעות בלי שהיה בידו רישיון לכך, לפי הוראות סעיף 3(א)(3) לחוק העיקרי כנוסחו ערב יום התחילה, והמשיך לעסוק בייעוץ או בניהול כאמור לאחר יום התחילה לפי הוראות סעיף 3(א)(3) כנוסחו בסעיף 2(1)(ב) לחוק זה, יחולו עליו הוראות סעיף 3(א1) לחוק העיקרי כנוסחו בסעיף 2(2) לחוק זה גם לגבי לקוחות שהיו לקוחותיו ערב יום התחילה, ואולם תחילת הוראות הסעיף האמור לגבי אותם לקוחות תהיה בתום 60 ימים מיום התחילה.

שגית אפיק: (ב) הוראות סעיף ב) הוראות סעיף 4(ג)(2) ו- (3) לחוק זה, יחולו, לגבי ניירות ערך שהיו בהחזקתו של בעל רישיון ערב יום התחילה לפי הוראות סעיף 4(ג)(2) או (3) כנוסחו ערב יום התחילה, בתום 60 ימים מיום התחילה; ואולם, אם חלה על בעל הרישיון חובה להעביר את ניירות הערך לנאמנות עיוורת לפי הוראות סעיף 4(ג)(2) כנוסחו בסעיף 3(1) לחוק זה, רשאי הוא להעבירם לנאמנות עיוורת כאמור בתוך 7 ימים מתום 60 הימים האמורים.

שגית אפיק: (ג) על אף הוראו סעיף 8()(5 לחוק העיקרי כנוסחו בסעיף 5(1)צ לחוק זה, מי שעסק כיועץ השקעות בהיותו בעל רישיון יועץ במשך שלוש שנים, מהן שנתיים רצופות לפחות בתכוף לפני יום התחילה, פטור מחובת התמחות לצורך קבלת רישיון מנהל תיקים כאמור באותו סעיף.

שגית אפיק: (ד) על אף הוראות סעיף 27 (ג1) לחוק העיקרי כנוסחו בסעיף 16(1) לחוק זה, מי שביום התחילה היה בעל רישיון לפי הוראות החוק העיקרי כנוסחו ערב יום התחילה, ידווח לרשות, כהגדרתה בחוק העיקרי, על כתובת מקום עיסוקו כבעל רישיון, בתוך 60 ימים מיום התחילה.

שגית אפיק: "

יעקב ליצמן: תם ולא נשלם.

יעקב ליצמן: רבותיי, תודיעו לוועדה על הסכמות.

דניאל רימון: חילקנו לכם הסכמות שחשבנו שהן כבר סגורות, נכון ליום אתמול, בשעה 7 בערב - -

משה טרי: אנחנו ישבנו, אדוני היושב ראש, עם כולם.

משה טרי: חלק מהדברים שהועלו - שוכנענו שיש מקום לעשות את השינויים.

משה טרי: מה שמובא בפניכם זה באמת אחרי שמיצינו את הכל, ואנחנו - -

יעקב ליצמן: מה ההסכמות כאן?

דניאל רימון: גם מעבר למה שיושב הראש הורה לנו, ישבנו גם עם לשכת עורכי הדין, ודברים נוספים שעלו - אני גם אפנה את תשומת לבכם לשינויים נוספים שהוכנסו עוד הבוקר, ולא הספקנו להשלים.

דניאל רימון: לסעיף 1 לחוק שהוא סעיף 1 (1) (3) לתיקון הכחול שאצלכם – עניין ההרשעה בעבירה, הסכמנו שבמקום "..

דניאל רימון: אחרת שיש עמה קלון" יבוא: "...

דניאל רימון: אחרת, אשר מפאת מהותה, חומרתה או נסיבותיה אין אדם ראוי להיות בעל רשיון.

דניאל רימון: "

כינרת רצון פיקובסקי: למה אתם - - ?

דניאל רימון: פשוט, - - ובית המשפט פירש בדרך שבה - -

קריאות: - -

נסים דהן: זו הגדרה שבית משפט קובע.

חיים אורון: אבל הם אמרו "שיש עמה קלון" לפעמים יכול להיות בנושא שלא שייך בכלל לתחום -- -תאונת דרכים, למשל.

שגית אפיק: זה ריכוך.

דניאלה רימון: אחרי ההגדרה "ניירות ערך חוץ" תבוא הגדרה של "מוצר מובנה": השקעה, בין בפיקדון ובין בדרך אחרת, שהתשואה עליה או הסיכון הכרוך בה נקבעים על פי נוסחה המבוססת על שינויים באחד או יותר מאלה: 1.

דניאלה רימון: מדד – למעט מדדי הצמדה למחירים לצרכן או מספר מדדים.

דניאלה רימון: 2.

דניאלה רימון: מחיר של נייר ערך או של מספר ניירות ערך.

דניאלה רימון: 3.

דניאלה רימון: מחיר של סחורה או מספר סחורות.

דניאלה רימון: 4.

דניאלה רימון: מחיר של אופציות ושל חוזים עתידיים.

דניאלה רימון: 5.

דניאלה רימון: ריבית או הפרשים בין שערי ריבית שונים.

נסים דהן: מה עם הפרשי מטבע?

נסים דהן: לא כתוב.

שרה קנדלר: זה לא מוצר מובנה.

שרה קנדלר: זה פיקדון רגיל לגמרי.

יעקב ליצמן: אני מציע שאם זה הדבר האחרון שנשאר פתוח- תבוא בדברים אתם.

נסים דהן: אני שואל שאלה, ויכול להיות שזו שאלת תם.

יעקב ליצמן: בנושא הזה, אם זה לא קריטי ומשמעותי – אני מוכן להכניס את זה גם כן, אם אתה מגיע אתם להסכמות?

דניאל רימון: בהגדרה "נכסים פיננסיים" – אחרי "חוזים עתידיים" יבוא: "מוצרים מובנים".

דניאל רימון: בסעיף 3 – בסעיף קטן (א), הוא סעיף 2 (1) לתיקון, אחרי פסקה (10) יבוא: (11) השקעות או תאגיד הנמנה עם סוג שנקבע בתוספת הראשונה לחוק ניירות ערך..." הכוונה היא שכאשר הייעוץ ניתן למי שמנוי בתוספת הראשונה כמי שנקרא "משקיע מסווג, משקיע מוסדי מתוחכם" – לא יידרש רישיון לשם כך.

דניאל רימון: אחרי סעיף קטן (א) יבוא: (א1) על אף הוראות סעיפים קטנים א (3) ו- (11) – מי שעוסק – זה מתחבר לנוסח שהיה כתוב קודם, בכחול.

דניאל רימון: אחרי סעיף קטן ב) יבוא: (ג) בייעוץ השקעות של תאגיד כאמור בהוראת סעיף קטן (א)(11) בידי בעל רישיון – לא יחולו הוראות סעיפים 13, 14, 16 ו- 18.

נסים דהן: יש לי הערה – לגבי מוצר מובנה כתוב: השקעה, בין בפיקדון - - את מתכוונת שיכול להיות מוצר =- - שערי מטבע הם חלק מהפיקדון.

דניאל רימון: אבל לא פיקדון רגיל, פיקדון מובנה.

משה טרי: בפיקדון רגיל - אתה צודק.

צבי פירון: מבחינתנו, מבחינת האנשים שהחוק מסדיר את מקצועם לא מוסכם סעיף 15 בהצעת החוק.

צבי פירון: סעיף 15 משנה את סעיף 26 לחוק העיקרי, ולמעשה, מחייב את מנהל התיקים לתת דיווח ללקוח שלו על החלק היחסי של - - ב- - הניהול שקיבל מנהל התיקים מקרנות הנאמנות שמנהלות על ידי מנהל התיקים, בקשר לתקופה שהלקוח השקיע.

יעקב ליצמן: מה רע בזה?

צבי פירון: אני אסביר.

צבי פירון: דהיינו – נניח שאתה הולך למנהל התיקים שלך ואומר לו: תשקיע לי חצי מהכסף במישרין באגרות חוב, וחצי מהכסף תשקיע לי בשלוש קרנות.

צבי פירון: והוא משקיע בחודש מסוים בשלוש קרנות, קרן אחת הוא השקיע - - 18 יום, קרן אחת – 22 יום, קרן שלישית הוא השקיע רק - - .

צבי פירון: כל קרן משלמת דמי ניהול שידועים, בשיעור מהנכסים שלה.

צבי פירון: את דמי הניהול מחשבים כל יום, מהנכסים.

צבי פירון: כמה שהקרן יותר רווחית, יותר מוצלחת – ככה דמי הניהול גדלים.

צבי פירון: עכשיו אתה נותן להם לעשות את החישוב כל יום, ולתת ללקוח בסוף החודש - - .

צבי פירון: לומר לו: שילמת למנהל הקרן 4,361 שקלים.

משה טרי: שילמת לי.

צבי פירון: בסדר - שילמת לי, אתה שילמת דרך דמי הניהול, למנהל הקרן.

יעקב ליצמן: עמדתי הפרטית - אני בעד התיקון.

יעקב ליצמן: אני לא רואה עם זה בעיה.

צבי פירון: תקשיבו לי, אולי אוכל לשנות את דעתכם.

צבי פירון: אומר לך מה הבעיה: עם המספר הזה הלקוח לא יכול לעשות כלום.

צבי פירון: הלקוח לא יכול לדעת כמה הוא היה משלם.

קריאות: -

צבי פירון: אני אומר לך מה הבעיה – עם המספר הזה, הלקוח - -.

צבי פירון: הלקוח לא יכול לומר – כמה הייתי משלם אם הייתי נמצא - -.

צבי פירון: המספר הזה הוא לא השוואתי כי הוא פונקציה של אירועים ספציפיים שקרו בתקופה הספציפית, חלוקת ההשקעות ומדיניות השקעות.

צבי פירון: אנחנו הצענו במקום זה, שכל מנהל תיקים ייתן לכל לקוח שלו, לגבי כל קרן נאמנות שהוא מנהל, יסביר לו כמה כסף נמצא שם, כמה זמן זה היה, כמה דמי ניהול הוא משלם, וכמה היתה התשואה, ואז הלקוח יראה את דמי הניהול בקונטקסט של התשואה.

נסים דהן: אף אחד לא מעונין לעשות את זה.

נסים דהן: אתה מבקש שזה יהיה חובה.

נסים דהן: מי מונע מכם?

יעקב ליצמן: יצאת ברכוש גדול מכאן קודם - בכך ששלחתי אותם לעשות שיעורי בית אתך, לפני כן.

צבי פירון: מה שאתם עושים לנו פה, רבותיי, זה שבתקופה של 4 וחצי השנים הבאות, שכאשר בא אדם - -

יעקב ליצמן: אתה מדבר עכשיו על כל החוק?

צבי פירון: אני מדבר על הדבר הזה, ואני מדבר על הבנקים.

צבי פירון: זה שאתם לא מחילים את זה בעת ובעונה אחת - -

ספיר: אני רוצה לחדד משהו: אדם קונה בבנק קרן, הבנק לא מתחייב לתת לו שום פירוט.

ספיר: אין פה מדתיות.

יעקב ליצמן: אני לא חוזר בי.

יעקב ליצמן: אני חושב שבסך הכל זה די מאוזן.

יעקב ליצמן: אני מציע דבר אחד: אם אתם רוצים להחיל את זה גם על הבנקים, תבואו לדיונים על ועדת בכר.

ספיר: - - -

יעקב ליצמן: בבנקים - גם נדון על זה.

משה טרי: מדובר רק על תקופת המעבר.

קריאות: -

יעקב ליצמן: אני מציע שנקבל את דעתי - -

חיים אורון: אני רוצה לשמוע את הרשות – למה אתם חושבים שהאבחנה הזו נכונה?

שרה קנדלר: כי בנקים לא מנהלים תיקים.

שרה קנדלר: הבעיה פה היא שיש ניגוד עניינים, בעצם, ש- - לא מודע אליו, שבמקום לקנות את המניות באופן ישיר, קונים לו קרן נאמנות שהוא של - - של חברה קשורה, אז בעצם יש לו אינטרס לקנות לו את הקרן שלו.

שרה קנדלר: אנחנו רוצים שהלקוח יידע שהוא מרוויח מזה עוד כסף.

שרה קנדלר: בבנקים זה לא קורה, כי אם הם נותנים ייעוץ השקעות, הם לא מנהלים תיקים.

קריאה: אז היועץ לא אומר לו – תקנה את ה- - של הבנק?

יעקב ליצמן: אם אתה רוצה להחיל עוד דברים על הבנקים – הכתובת היא שם, בעוד חודש.

ספיר: אז שזה גם יחול עוד חודש.

ספיר: לא יכול להיות מצב כזה.

ספיר: זה לא מדתי.

יעקב ליצמן: אני חולק על כך.

קריאות: - - -

צבי פירון: - - כי יש לו 100 שקל.

צבי פירון: הוא לוקח 50 שקל למנהל תיקים, ולוקח 50 שקל לבנק.

צבי פירון: ב- 50 שקל מנהל התיקים קונה לו קרן נאמנות.

צבי פירון: הוא מחזיק את זה חודש, ומשלם 2%.

צבי פירון: ואז - - מודיע לו כמה כסף - - .

צבי פירון: בסוף החודש – בקרן הנאמנות, מנהל התיקים לקח 2 שקלים.

צבי פירון: הבנק לא לקח כלום.

צבי פירון: אבל האמת היא אחרת.

צבי פירון: מי שחושב שיש הבדל גדול בין יועץ השקעות בבנק למנהל תיקים - -

יעקב ליצמן: זה יהיה בדיונים על בכר.

יעקב ליצמן: לא כאן.

צבי פירון: מאחר שבכר מדבר היום על 4 וחצי שנים לתקופת המעבר - -

יעקב ליצמן: מיצינו את הדברים.

יעקב ליצמן: אני חושב שמה שהציעו – צריך לקבל.

ספיר: אבל למה שזה לא יהיה מדתי?

חיים אורון: כי יש מצב לא סימטרי.

חיים אורון: אתה לא בנק.

יעקב ליצמן: מה שמסכם – החלטנו להסמיך את היועצת המשפטית לתקן את הניסוח פה ושם, כפי שהוסכם.

קריאות: - -

נעמי לנדאו: אני מאיגוד הבנקים.

נעמי לנדאו: לגבי המוצרים המובנים - -

יעקב ליצמן: אני חוזר: כל מה שהוסכם בהסכמות מקובל עלינו, ואנחנו, חברי הכנסת, מסמיכים את היועצת המשפטית שתנסח את הדברים כמו שהוסכם.

משה טרי: אני רק אמרתי שעל אופציות, חוזים אחידים, מוצרים מובנים – ובלבד שכל אלה בלתי סחירים, לא יחולו הוראות סעיף 16 לחוק בדבר איסור - -

יעקב ליצמן: היו הסכמות, דנתם, אני לא פותח שוב את הדיון.

יעקב ליצמן: אין לי בעיה להצביע מחר, אבל אני לא מתכוון לפתוח עכשיו שום דיון.

יעקב ליצמן: אני חושב שזה עוול.

חיים אורון: אני נוטה לדעתך, אבל אני רוצה לשמוע את הצדדים באופן טיפה פחות לחוץ.

חיים אורון: אני רוצה להבין יותר את השוני המהותי בהקשר הזה.

יעקב ליצמן: אם אתה רוצה לשמוע – אני לא מזמין אף אחד למחר.

יעקב ליצמן: מחר נצביע על זה.

יעקב ליצמן: אני חושב שזה עוול, אבל אני לא מזמין אף אחד למחר - - אני מודה לכם, הישיבה נעולה.